Natal di Satasiun Luar Udara Antarabangsa

Natal di Satasiun Luar Udara Antarabangsa maliputi parayaan Natal di Satasiun Luar Udara Antarabangsa. Natal dirayakan saban tahun ulih kawal gawi Satasiun Luar Udara Antarabangsa, kulawarga bubuhannya, wan pagawai darat. Kawal gawi dibari waktu lapas gawi maumpat budaya, agama/kayakinan bubuhannya saurang. Garija Ortodoks Rusia marayakan Natal badasarakan lawan almanak Julian, sadangakan Garija Katolik wan bamamacam denominasi protestan mamakai almanak Gregorian jadi kawal gawi kawa marayakan Natal labih pada sakali di satasiun ngitu gasan mamilih antara 25 Disimbir atawa 6, 7 atawa 19 Januari.

Ekspedisi 1 nang datang ka ISS wayah 2 Nupimbir 2000, marayakan Natal panambain bubuhannya di satasiun ngitu satahun imbahnya. Parayaan lainnya maliputi Ekspedisi 30, lawan kadatangan Donald Pettit, Oleg Kononenko, wan André Kuipers. Satasiun ngitu diganai tarus tumatan 2000, jadi saban Natal dialami ulih kawal gawi. Hari parai ngitu jadi tasuhur marga sabuting taradisi nang bakambang adalah makan malam Natal.

Wayah 25 Disimbir 2011, kawal gawi Ekspedisi 30 marayakan Natal lawan cara mangudak bubuhan kawal gawi. Ngini maliputi Dan Burbank, Oleg Kononenko, Don Pettit, Anatoly Ivanishin, Andre Kuipers, wan Anton Shkaplerov.

Wayah 24 Disimbir 2013, bubuhan antariksawan manggawi gawian luar kandaraan Malam Natal langka, mamasang kumpa ammonia puga gasan sistim pandinginan satasiun ngitu. Ngini adalah pakujukan luar udara malam Natal kadua dalam sajarah NASA.

Wayah 25 Disimbir 2016, bubuhan kawal gawi marayakan Natal nang mangamul dalam kaadaan mikro-gravitasi wan marayakan Natal di pasawat kargu Japang. Saikung antariksawan mamakai tupi Santa di urbit. Antariksawan Parancis Thomas Pesquet babagi makanan Parancis istimiwa lawan kawal gawi satasiun. Pesquet maulah jua pidiu husus wayah Natal gasan ESA.<ref

Jujuhutan 

Taradisi Natal